
Ministru kabineta rīkojums Nr. 111
Rīgā 2025. gada 25. februārī (prot. Nr. 8 20. §)
Par valsts nekustamā īpašuma "Klāņu Meži" Tārgales pagastā, Ventspils novadā, daļas nodošanu Satiksmes ministrijas valdījumā
· 1. Saskaņā ar likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8. panta trešo daļu Zemkopības ministrijai nodot Satiksmes ministrijas valdījumā valsts nekustamā īpašuma "Klāņu Meži" (nekustamā īpašuma kadastra Nr. 9866 010 0093) daļu – zemes vienību (zemes vienības kadastra apzīmējumus 9866 010 0149) 0,0706 ha platībā – Tārgales pagastā, Ventspils novadā, kas ierakstīta zemesgrāmatā uz valsts vārda Zemkopības ministrijas personā.
· 2. Satiksmes ministrijai pārņemt no Zemkopības ministrijas šā rīkojuma 1. punktā minētā valsts nekustamā īpašuma daļu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Satiksmes ministrijas personā.

